作者：无名氏
词牌/韵律：沁园春

paragraphs: 径竹扶疏，直上青霄，玉立万竿。
似冰壶潇洒，虚心直节，清标贞干，风月无边。
清荫盈庭，细香满座，凡款公门皆七贤。
称觞旦，与松梅并祝，辞表南山。
绵延。
龙种儿孙。
列砌森庭栖凤鸾。
况节楼辟命，管城草檄，计台琐试，玉笋联班。
盛事重重，荐腾楛茧，渡蚁阴功须状元。
燕山乐，又使符踵至，趣赴淇园。